Die wêreld in foto’s – 26 Junie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die son steek sy kop aan die kant van die Empire State-gebou uit , soos gesien vanaf Jersey City, New Jersey. (Foto: Julio Cortez, AP) Jong mense duik in die meer van Walensee in Walenstadt, Switserland. Die land ervaar ŉ hittegolf en temperature kan tot 39 grade Celsius styg. (Foto: Gian Ehrenzeller, AP) Weerspieëling van die Osaka-kasteel in ŉ dam tydens skemertyd in Osaka, Wes-Japan. Osaka bied die G-20-beraad aan wat Vrydag afskop. (Foto: Jae C. Hong, AP) Tente van feesgangers is opgeslaan by die Glastonbury-fees by Worthy Farm in Somerset, Engeland. Die fees strek oor vyf dae en word beskou as een van die grootste gebeurtenisse in sy soort ter wêreld. (Foto: Grant Pollard, AP) Brittanje se prins William, die hertog van Cambridge, praat met voormalige en huidige diensgebruikers tydens ŉ besoek aan die Albert Kennedy Trust in Londen om meer te leer oor die kwessie van hawelose LGBTQ-jeug en die unieke benadering wat die organisasie gebruik om dié probleem te hanteer. (Foto: Jonathan Brady, AP)